Fréttastofa náði tali af Bjarna Benediktssyni fjármálaráðherra í morgun og spurði hann meðal annars um kaup föður hans á hlut í Íslandsbanka.
Hafdís: Salan á íslandsbanka. Vissurðu að faðir þinn hefði keypt hlut í bankanum?
Nei ég sá það nú bara fyrst í gær að hlutafélag hans var á lista yfir þá sem fengu úthlutað í útboðinu.
Hafdís: og hvað finnst þér um það?
Ja ég skil að það veki spurningar hjá fólki en í ljósi þess að ég hef ekki komið með neinum hætti að því að ákveða úthlutun til einstakra aðila heldur giltu um það almennar gegnsæjar reglur að þá finnst mér það alveg geta staðist skoðun.
Á meðal þeirra sem keyptu hlutabréf með afslætti í útboðinu voru menn sem léku stórt hlutverk í fjármálakerfinu í aðdraganda efnahagshrunsins 2008. Þá eru á kaupendalistanum minnst tvö félög sem tengjast málum sem héraðssaksóknari rannsakar. Eignarhaldsfélagið Steinn sem keypti hluti fyrir 296 milljónir króna. Það er til helminga í eigu Þorsteins Más Baldvinssonar og Helgu S. Guðmundsdóttur.
Hins vegar félagið er Lyf og heilsa. Það keypti hlutabréf fyrir 225 milljónir. Styr hefur staðið um það félag síðustu árin.
Bjarni segir að útboðið hafi boðið fjölbreyttum hópi að borðinu og þannig komið í veg fyrir að lífeyrissjóðirnir sætu einir að kaupunum.
Ég tel að hlutur einkaaðilla í þessu útboði hafi verið mikilvægur.
Hafdís: En þarna eru stórir leikendur úr hruninu. Þarna eru félög manna sem sæta rannsókn fyrir lögbrot. Er bankinn betur kominn í höndum þeirra en í höndum rikisins áfram?
Ég held að hin almennu lög á íslandi geri ráð fyrir því að jafnvel fangar í fangelsi geti keypt hlutabréf. Ég held að hérna sértu að rugla saman tvennu. Þú ert að rugla saman fólk sem er til rannsóknar og á ekki að fá meðhöndlun eins og dæmt fólk og hins vegar lögaðilanum sem hér átti í hlut. Þarna erum viðkomin inn á grundvallaratriiði sem snúa að því hversu fjrálst fólk er jafnvel þó það hafi veirð til rannsóknar.
Hafdís: Frjálst til að kaupa eigi það peninga til þess en jafnvel til rannsóknar um það hvernig þeir fjármunir hafa komið til?
Já, þannig leggur þú það upp. Ég get bara bent á það að hérna giltu almennar reglur. EItt fyrir alla. Þú þurftir að vera hæfur fjárfestir. Í lögum er búi að binda inn þá skyldu að þeir sem vildu fara með virkan eignarhlut þeir þurftu að fara í gegnum síju eða svona þrengra nálarauga.
